Lachta center
„Lachta Center“ (rus. Лахта центр) – dangoraižis Europoje, pastatytas ant Suomijos įlankos kranto, Sankt Peterburge, Rusijoje. Aukščiausias Europoje. 462 m aukščio, 87 aukštų dangoraižis – daugiafunkcinis visuomeninis-verslo kompleksas, kurio plotas siekia daugiau nei 13 ha. „Lachta centro“ pastatų plotas siekia 400 000 m². Visas biurų patalpas užims „Gazprom“ pagrindinė būstinė ir jos dukterinė įmonė „Gazprom neft“. Maždaug trečdalis komplekso ploto bus skirta visuomeninės paskirties erdvėms – čia bus atviras amfiteatras, pėstiesiems skirta krantinė, apžvalgos aikštelė, koncertų salė, panoraminiai restoranai ir galerijos bei mokslo centras su planetariumu.